
ΤΕΥΧΟΣ ΠΡΩΤΟ 


ΑΡΙΘΜΟΣ ΦΥΛΛΟΥ , 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 79 
Τροποποίηση διατάξεων των Π.Δ. 284/1988 «Οργανισμός Υπουρ¬ 
γείου Οικονομικών» (Α 128)και 551/1988 «Οργανισμός Νομαρ¬ 
χιών (Οργάνωση Οικονομικών Υπηρεσιών) (Α 259). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 24 παρ. 1 του Ν. 820/1978 (Α 174). 
β. Του άρθρου 28 του Ν. 1563/1985 (Α 151.). 
γ. Του άρθρου 17 παρ. 1 του Ν. 1320/1983 (Α 6). 
δ. Του άρθρου 24 παρ. 5 του Ν. 1558/1985 (Α 137). 
ε. Του Π.Δ. 284/1988 (Α 128). 
στ. Του Π.Δ. 551/1988 (Α 259). 

2. Την 99/1990 γνωμοδότηση του Συμβουλίου της Επικράτειας με 

πρόταση των Υπουργών Προεδρίας της Κυβέρνησης και Οικονομικών, 
αποφασίζουμε: 3 

Άρθρον 1 

Οι αρμοδιότητες των Τμημάτων: (α) Γενικών Διοικητικών Θεμάτων 
και (ε) Γραμματείας της Δ1 - Διεύθυνσης Διοικητικού (άρθρο 3 παρ, 2 
περιπτ. α’ και ε’ του π.δ. 284/88 Α 128) που αφορούν το προωπικό του 
Γ ενικού Λογιστηρίου του Κράτους, μεταφέρονται και ασκούνται από τα 
Τμήματα: 

(α) Υπηρεσιακής Κατάστασης Προσωπικού και (β) Οικονομικών 
Παροχών, Μητρώου και Αρχείου, αντίστοιχα, της Δ4 - Διεύθυνσής 
Προσωπικού Γενικού Λογιστηρίου του Κράτους (άρθρο 6). 

Επίσης οι αρμοδιότητες της Δ6 - Διεύθυνσης Οργάνωσης (άρθρο 8 
του π.δ. 284/88), όσον αφορά το Γενικό Λογιστήριο του Κράτους, με- 
ταφέρονται και ασκούνται από τη Δ4 - Διεύθυνση Προσωπικού του Γε¬ 
νικού Λογιστηρίου του Κράτους (Γ.Λ.Κ.), δια του (α) Τμήματος αυτής. 

Άρθρον 2 

Το άρθρο 22 του π.δ. 284/88 αντικαθίσταται ως εξής: 

«Άρθρο 22 

Δ20 ΔΙΕΥΘΥΝΣΗ ΠΡΟΫΠΟΛΟΓΙΣΜΟΥ . 

1. Η Δ20 Διεύθυνση Προϋπολογισμού διαρθρώνεται στα πιο κάτω 
Τμήματα: 

α) Τμήμα Α' Τακτικού Προϋπολογισμού Εξόδων, 
β) Τμήμα Β' Τακτικού Προϋπολογισμού Εξόδων, 
γ) Τμήμα Γ' Προϋπολογισμού Εσόδων, 
δ) Τμήμα Δ’ Προϋπολογισμού Δημόσιων Επενδύσεων. 

! ε) Τμήμα Ε' Δημοσιονομικών στοιχείων και ειδικών θεμάτων. 

2. Η αρμοδιότητα της Διεύθυνσης Προϋπολογισμού αναφέρεται στα 
πιο κάτω θέματα, που κατανέμονται μεταξύ των τμήματων, ως ακο¬ 
λούθως: 

α) Τμήμα Α’ - Τακτικού Προϋπολογισμού Εξόδων: 

Συγκέντρωση στοιχείων, επεξεργασία και κατάρτιση των ειδικών 
προϋπολογισμών εξόδων των Υπηρεσιών της Προεδρίας της Δημοκρα¬ 


τίας, των Υπουργείων: 1) Προεδρίας Κυβερνήσεως, 2) Εξωτερικών, 3) 
Εθνικής Αμύνης, 4) Εθνικής Οικονομίας, 5) Δικαιοσύνης, 6) Πολιτι¬ 
σμού, 7) Μακεδονίας - Θράκης, 8) Γεωργίας, 9) Εμπορίου, 10) Μετα¬ 
φορών - Επικοινωνιών και των επιμέρους ειδικών προϋπολογισμών των 
αποκεντρωμένων περιφερειακών υπηρεσιών των Υπουργείων αυτών. 

- Παροχή των αναγκαίων στοιχείων για την κατάρτιση του τμήμα¬ 
τος της Εισηγητικής Έκθεσης του Υπουργού των Οικονομικών προς τη 
Βουλή, που αναφέρεται στους Προϋπολογισμούς των εξόδων των ανω¬ 
τέρω Υπουργείων. 

- Χορήγηση αναπληρωματικών και έκτακτων πιστώσεων από το 
αποθεματικό, σύμφωνα με τις δημοσιολογιστικές διατάξεις διενέργεια 
των αναγκαίων μεταβολών στις πιστώσεις και προβλέψεις των προϋπο¬ 
λογισμών των ανωτέρω Υπουργείων. 

- Σύμπραξη σε σχέδια νόμων προεδρικών διαταγμάτων και διοικητι¬ 
κών πράξεων για τις συνέπειες, που ενδέχεται να δημιουργούνται απ’ 
αυτά εις τους προϋπολογισμούς εξόδων των ανωτέρω Υπουργείων κα¬ 
θώς και μέριμνα για την επίλυση οποιοσδήποτε θέματος, που ανακύπτει 
και δημιουργεί όμοιες συνέπειες. 

- Συγκέντρωση και επεξεργασία των ειδικών προϋπολογισμών των 
Οργανισμών, που εποπτεύονται από τα ανωτέρω Υπουργεία και συνδη- 
μοσιεύονται με το Κρατικό Προϋπολογισμό. 

β) Τμήμα Β’ Τακτικού Προϋπολογισμού Εξόδων: 

Οι ίδιες αρμοδιότητες με το Τμήμα Α’ όσον αφορά τους Προϋπολογι¬ 
σμούς εξόδων της Βουλής, των Υπουργείων: 

1) Εσωτερικών, 2) Υγείας - Πρόνοιας και Κοινών. Ασφαλίσεων, 3) 
Εθνικής Παιδείας & Θρησκ/των, 4) Αιγαίου, 5) Περιβάλλοντος, Χω¬ 
ροταξίας και Δημοσίων Έργων (ΠΕΧΩΔΕ), 6) Εργασίας, 7) Βιομηχα¬ 
νίας - Ενέργειας και Τεχνολογίας, 8) Εμπορικής Ναυτιλίας, 9) Δημο¬ 
σίας Τάξεώς, 10) Οικονομικών, 11) Τουρισμού και των επί μέρους ειδι¬ 
κών προϋπολογισμών των αποκεντρωμένων περιφερειακών υπηρεσιών 
των Υπουργείων αυτών. 

γ) Τμήμα Γ' - Προϋπολογισμού Εσόδων: 

. - Συγκέντρωση στοιχείων,.επεξεργασία και κατάρτιση του προϋπο¬ 
λογισμού εσόδων καθώς και παρακολούθηση της πορείας εκτέλεσής 
του. 

- Παρακολούθηση της απόδοσης των φορολογικών μέτρων που λαμ- 
βάνονται κάθε φορά και δικαιολόγηαη του μεγέθους της απόδοσης αυ¬ 
τών. 

- Συγκέντρωση διατάξεων νόμων, προεδρικών διαταγμάτων, διοι¬ 
κητικών πράξεων και συμβάσεων, επί των οποίων βασίζονται τα έσοδα 
του προϋπολογισμού και μέριμνα για τη δημοσίευσή τους σε χωριστό 
ετήσιο τεύχος. 

- Σχεδιασμός της εμφάνισης του προϋπολογισμού εσόδων κατά 
τρόπο που να ανταποκρίνεται τόσο στις ανάγκες άσκησης δημοσιονομι¬ 
κής και οικονομικής πολιτικής, καθώς και στις ανάγκες συγκρισιμότη- 
τας με τις χώρες της Ε.Ο.Κ. 

δ) Τμήμα Δ' - Προϋπολογισμού Δημοσίων Επενδύσεων: 

- Συγκέντρωση και επεξεργασία στοιχείων και κατάρτιση με βάση 
αυτά, του προϋπολογισμού των εξόδων δημοσίων επενδύσεων όλων των 
Υπουργείων. 

- Παροχή των αναγκαίων στοιχείων για την κατάρτιση του τμήμα¬ 
τος της Εισηγητικής Έκθεσης του Υπουργού των Οικονομικών προς τη 
Βουλή, που αναφέρεται στον προϋπολογισμό εξόδων δημοσίων επενδύ¬ 
σεων. 

- Κατάρτιση αποφάσεων για τις μεταβολές των πιστώσεων του 
προϋπολογισμού δημοσίων επενδύσεων. 

- Μηνιαία χρηματοδότηση του προγράμματος δημοσίων επενδύ¬ 
σεων. 

- Σύμπραξη σε σχέδια νόμων, προεδρικών διαταγμάτων και διοικη¬ 
τικών πράξεων για τις συνέπειες που τυχόν δημιουργούνται στον προϋ¬ 
πολογισμό εξόδων δημοσίων επενδύσεων. 

- Συγκέντρωση στοιχείων για τις πληρωμές εσωτερικού και εξωτερι¬ 
κού του προϋπολογισμού δημοσίων επενδύσεων, που πραγματοποιού¬ 
νται από την Τράπεζα της Ελλάδος. 

- Παρακολούθηση των αδιάθετων υπολοίπων, που κατατίθενται στην 
Τράπεζα της Ελλάδος και παροχή οδηγιών για την εισαγωτή τους στα 
έσοδα του προϋπολογισμού δημοσίων επενδύσεων ή για την τακτοποί- 
ηση χρηματικών ενταλμάτων ποπληρωμής (ΧΕΠ). 

- Κατάρτιση πινάκων απολογιστικών στοιχείων πληρωμών δημο¬ 
σίων επενδύσεων. 

- Συγκέντρωση και επεξεργασία των στοιχείων των εσόδων τού 
προϋπολογισμού δημοσίων επενδύσεων, καθώς και παρακολούθηση της 
πορείας εκτέλεσής τους. 

- Βεβαίωση και παρακολούθηση της είσπραξης δανείων που χορη¬ 
γούνται από το πρόγραμμα δημοσίων επενδύσεων. 

- Εμφάνιση στη δημόσια ληψοδοσία των εσόδων που πραγματο¬ 
ποιούνται, καθώς και των πληρωμών του προϋπολογισμού δημοσίων 
επενδύσεων, που γίνονται από την Τράπεζα της Ελλάδος. 

ε) Τμήμα Ε' - Δημοσιονομικών στοιχείων και Ειδικών Θεμάτων: 

- Συγκέντρωση, μεθοδολογική κατάταξη και επεξεργασία των στοι¬ 
χείων που αναφέρονται στην εξέλιξη των δημοσιονομκών μεγεθών. 

- Προπαρασκευαστική εργασία κατάρτισης του Γενικού Κρατικού 
Προϋπολογισμού και της Εισηγητικής Εκθέσεως του Υπουργού των 
Οικονομικών. 

- Έκδοση οδηγιών για τη διοίκηση των εσόδων και εξόδων του Κρά¬ 
τους και την επιμέλεια της ορθής Κωδικής Κατάταξης των Εσόδων και 
Εξόδων του Κρατικού Προϋπολογισμού. 

/ - Έκδοση, σύμφωνα με το άρθρο 20 του Ν.Δ. 321/69 «περί Δημο¬ 

σίου Λογιστικού, των γενικών πράξεων του Υπουργού Οικονομικών για 
τον ορισμό των ποσοστών διάθεσης των πιστώσεων και του ορίου πλη¬ 
ρωμών. 

- Κατάρτιση μηνιαίου απολογισμού εσόδων - δαπανών με βάση τα 
προσωρινά στοιχεία. 

- Παρακολούθηση των θεμάτων επιδότησης εξαγωγών και επιτο¬ 
κίων. 

- Παρακολούθηση των θεμάτων χρηματοδότησης των πετρελαιοει¬ 
δών. 

- Παρακολούθηση των θεμάτων επιδότησης των γεωργικώ προϊό¬ 
ντων και των λογαρισμών των Ειδικών Διαχειρίσεων (λιπασμάτων - 
καπνών - σταφίδων). 

- Παρακολούθηση και ανάλυση του λογαριασμού του Δημοσίου 
Ν.200 «Ελληνικό Δημόσιο - Συγκέντρωση Εισπράξεων και Πληρω¬ 
μών» που τηρείται στην Τράπεζα της Ελλάδος. 

- Μέριμνα για την κάλυψη του μηνιαίου ελλείμματος του Προϋπολο¬ 
γισμού, σύμφωνα με το νομισματικό πρόγραμμα που εφαρμόζεται κάθε 
φορά, όπως και κάθε άλλο θέμα του προϋπολογισμού που δεν εμπίπτει 
στις ειδικά αναφερόμενες αρμοδιότητες των άλλων τμημάτων. 

Άρθρο 3 

Το άρθρο 24 του Γ1.Δ. 284/88 αντικαθίσταται ως εξής: 

Άρθρο 24 

Δ22 - ΜΙΣΘΟΛΟΓΙΟΥ 

1. Η Δ22 Διεύθυνση Μισθολογίου διαρθρώνεται στα πιο κάτω Τμή¬ 
ματα: 

α) Τμήμα Μισθολογίου Τακτικού Προσωπικού. * 

β) Τμήμα Αποδοχών Προσωπικού, με σχέση εργασίας Ιδιωτικού Δι¬ 
καίου. 

2, Η αρμοδιότητα της Διεύθυνσης Μισθολογίου αναφέρεται στα πιο 
κάτω θέματα, που κατανέμονται μεταξύ των Τμημάτων και Γραφείων 
τους, ως εξής: 

α) Τμήμα Μισθολογίου Τακτικού Προσωπικού. 


Μελέτη των όρων εργασίας και αμοιβής γενικά των ισόβιων ή μόνι¬ 
μων λειτουργών ή υπαλλήλων, πολιτικών και στρατιωτικών του Δημο¬ 
σίου των Ν.Π.Δ.Δ. και των Ο.Τ.Α., συλλογή στοιχείων για τις κατηγο¬ 
ρίες αυτές υπαλλήλων, εκπόνηση εναλλακτικών λύσεων, αξιολόγηση 
των λύσεων αυτών, καθώς και υπολογισμός του κόστους για όλες τις 
προτεινόμενες κατά περίπτωση, ρυθμίσεις. 

Συλλογή στοιχείων και μελέτη των όρων εργασίας και αμοιβής των 
απασχολουμένων στον ιδιωτικό τομέα της οικονομίας για ειδικότητες, 
που ενδιαφέρουν στο Δημόσιο. 

Μελέτη των διατάξεων, που ισχύουν για τους μόνιμους υπαλλήλους, 
που υπηρετούν ή μεταβαίνουν στην αλλοδαπή, καθώς και των αποδο¬ 
χών και αποζημιώσεών τους, γενικά. 

Μέριμνα για την κατάρτιση των σχετικών διατάξεων, τη ρύθμιση θε¬ 
μάτων, που αφορούν τις αποδοχές και λοιπές απολαβές γενικά των ισό¬ 
βιων ή μόνιμων λειτουργών ή υπαλλήλων, πολιτικών και στρατιωτι¬ 
κών, του Δημοσίου, των Ν.Π.Δ.Δ. και των Ο.Τ.Α., ερμηνεία των σχετι¬ 
κών με τα θέματα αυτά διατάξεων, παρακολούθηση της ορθής και 
ομοιόμορφης εφαρμογής τους, από όλες τις Υπηρεσίες. 

Οι αρμοδιότητες του Τμήματος κατανέμονται στα εξής Γραφεία: 

I. Γραφείο Μισθολογίου Τακτικού Προσωπικού Δημοσίων Υπηρε¬ 
σιών. 

II. Γραφείο Μισθολογίου Τακτικού Προσωπικού Ν.Π.Δ.Δ. 

β) Τμήμα Αποδοχών Προσωπικού με σχέση εργασίας Ιδιωτικού Δι¬ 
καίου. 

Συγκέντρωση στοιχείων για τις κάθε είδους αποδοχές του με σχέση 
εργασίας ιδιωτικού δικαίου προσωπικού του Δημοσίου, των Ν.Π.Δ.Δ. 
και των Ο.Τ.Α. 

Μέριμνα για τη σύμπραξη του Υπουργού των Οικονομικών για τον 
καθορισμό των αποδοχών του ανωτέρω προσωπικού, σύμφωνα με τη 
διαδικασία, που προβλέπεται από την εργατική νομοθεσία ή άλλες σχε¬ 
τικές διατάξεις. 

Συμμετοχή στις διαπραγματεύσεις για την κατάρτιση και υπογραφή 
των ειδικών συλλογικών συμβάσεων εργασίας, καθώς και σε διαιτητικά 
δικαστήρια, για την επίλυση των συλλογικών διαφορών εργασίας του, 
με σχέση εργασίας ιδιωτικού δικαίου, προσωπικού του Δημοσίου, των 
Ν.Π.Δ.Δ. και των Ο.Τ.Α. σε περίπτωση παραπομπής των διαφορών αυ¬ 
τών στη διαιτησία. 

Συλλογή στοιχείων και μελέτη των όρων εργασίας και αμοιβής των 
απασχολουμένων στον υπόλοιπο δημόσιο τομέα, όπως αυτός καθορίζε¬ 
ται από το άρθρο 1 παρ. 6 του ν. 1256/1982 (65/Α), για ειδικότητες, 
που ενδιαφέρουν το Δημόσιο. ■ 

Άρθρο 4 

1. Συνιστάται Διεύθυνση Νομικών Προσώπων Δημοσίου Δικαίου 
(ΝΠΔΔ) στην οποία περιέρχονται οι αρμοδιότητες του δ' Τμήματος 
Προϋπολογισμών και Εποπτείας ΝΠΔΔ της Δ20-Διεύθυνσης Προϋπο¬ 
λογισμού του άρθρου 22 του π.δ. 284/88 που καταργείται. 

2. Η κατά την προηγούμενη παράγραφο συνιστάμενη Διεύθυνση 
διαρθρώνεται στα παρακάτω Τμήματα: 

α) Τμήμα Οικονομικής Εποπτείας και Γενικών θεμάτων ΝΠΔΔ και 
Επεξεργασίας σχεδίων π.δ/των και Κανονιστικών Πράξεων. 

β) Τμήμα Έγκρισης Προϋπολογισμών Ν.Π.Δ.Δ. Απολογισμών και 
Ισολογισμών, ως και Επεξεργασίας σχεδίων π.δ/των και Κανονιστικών 
Πράξεων. 

Η αρμοδιότητα της Διεύθυνσης Νομικών Προσώπων Δημοσίου Δι¬ 
καίου αναφέρεται στα πιο κάτω θέματα που κατανέμονται μεταξύ των 
Τμημάτων της ως εξής: 

α) Τμήμα Οικονομικής Εποπτείας και Γενικών θεμάτων ΝΠΔΔ και 
Επεξεργασίας Σχεδίων π.δ/των και Κανονιστικών Πράξεων. 

Μελέτη του Λογιστικού και όλων των γενικοτέρων θεμάτων που 
αφορούν την άσκηση οικονομικής εποπτείας στα ΝΠΔΔ από τον 
Υπουργό Οικονομικών, μέριμνα της νομοθετικής ρύθμισής τους, παρα¬ 
κολούθηση της σχετικής με τα θέματα αυτά νομολογίας και παροχή συ¬ 
ναφών οδηγιών. 

Μελέτη και κατά νόμο σύμπραξη σε θέματα κανονισμού των ασφαλι¬ 
στικών υποχρεώσεων σε Ασφαλιστικά Ταμεία, καθώς και των παροχών 
που καταβάλλονται εφάπαξ ή περιοδικά από τα Ταμεία αυτά. 

Ορισμός αντιπροσώπων του Υπουργού Οικονομικών στα Διοικητικά 
Συμβούλια και τις Επιτροπές των ΝΠΔΔ και Οργανισμών. 

Άσκηση εποπτείας στα ΝΠΔΔ που υπάγονται στην αρμοδιότητα του 
Γενικού Λογιστηρίου του Κράτους (Μετοχικό Ταμείο Πολιτικών Υπαλ¬ 
λήλων - ΜΤΠΥ, Ταμείο Παρακαταθηκών και Δανείων, Οργανισμός 

Διαχείρισης Δημοσίου Υλικού - ΟΔΔΥ). 

Επεξεργασία και προώθηση σχεδίων π.δ/των και Κανονιστικών 
Πράξεων, διατύπωση απόψεων σε σχέδια νόμων που αφορούν τα πιο 
πάνω ΝΠΔΔ και παροχή οικονομικών στοιχείων στην αρμόδια Διεύ¬ 
θυνση Επεξεργασίας Σχεδίων νόμων και π.δ/των. 

β) Τμήμα Έγκρισης Προϋπολογισμού ΝΠΔΔ, Απολογισμών και 
Ισολογισμών και Επεξεργασίας Σχεδίων π.δ/των και Κανονιστικών 
Πράξεων. 

Έγκριση των προϋπολογισμών και των τροποποιήσεων αυτών, των 
απολογισμών, των ισολογισμών ΝΠΔΔ για τα οποία υπάρχει αρμοδιό¬ 
τητα του Υπουργού των Οικονομικών. - 

Επεξεργασία και προώθηση σχεδίων π.δ/των και κανονιστικών πρά¬ 
ξεων που αφορούν Ν.Π.Δ.Δ. των οποίων οι δαπάνες δεν βαρύνουν 
άμεσα ή έμμεσα τον Κρατικό Προϋπολογισμό, διατύπωση απόψεων σε 
σχέδια νόμων που αφορούν τα πιο πάνω ΝΠΔΔ και παροχή οικονομι¬ 
κών στοιχείων στην αρμόδια Διεύθυνση Επεξεργασίας σχεδίων νόμων 
και π.δ/των. 

Άρθρο 5 

1. Συνιστάται Διεύθυνση Οικονομικού στην οποία περιέρχονται οι αρ¬ 
μοδιότητες της παραγρ. 3 του άρθρου αυτού που αφορούν, το Γ.Λ.Κ., 
μεταφερόμενες από το άρθρο 7 του Π.Δ. 284/88. 

2. Η κατά την προηγούμενη παράγραφο συνιστάμενη Διεύθυνση 
διαρθρώνεται στα παρακάτω Τμήματα: 

α) Τμήμα Α' Οικονομικό 

β) Τμήμα Β' Εκκαθάρισης αποδοχών 

γ) Τμήμα Γ' Προμηθειών. 

3. Η αρμοδιότητα της Διεύθυνσης Οικονομικού αναφέρεται στα πιο 
κάτω θέματα που κατανέμονται μεταξύ των Τμημάτων της ως εξής: 

α) Τμήμα Α' - Οικονομικό 

Κατάρτιση του προϋπολογισμού δαπανών των υπηρεσιών του Γ.Λ, 
Κράτους και μέριμνα αναμόρφωσης και εκτέλεσης αυτού. 

Ανάληψη των σχετικών υποχρεώσεων και η υπό των δημοσιολογι- 
στικών διατάξεων προβλεπομένη αναγνώριση των διενεργουμένων δα¬ 
πανών. 

Εφοδιασμός των κεντρικών και περιφερειακών υπηρεσιών του Γ ενι¬ 
κού Λογιστηρίου του Κράτους με τα απαραίτητα διαχειριστικά βιβλία 
και έντυπα. 

Μέριμνα για την εξασφάλιση μεταφορικών μέσων, συντήρηση και κί¬ 
νηση αυτών, ως και παρακολούθηση του έργου των οδηγών αυτοκινή¬ 
των. 

β) Τμήμα Β' - Εκκαθάριση Αποδοχών 

Σύνταξη μισθολογικών καταστάσεων και εκκαθάριση των αποδοχών 
και λοιπών αποζημιώσεων του προσωπικού της Κεντρικής Υπηρεσίας 
του Γ.Λ. Κράτους, τήρηση μισθολογικού μητρώου και λοιπών βοηθητι¬ 
κών βιβλίων και εκκαθάριση μισθωμάτων των κτιρίων, 
γ) Τμήμα Γ' - Προμηθειών 

Μέριμνα για την κατάρτιση και παρακολούθηση εκτέλεσης του 
ενιαίου και μερικού προγράμματος προμηθειών. 

Μέριμνα για τη στέγαση των Υπηρεσιών του Γ.Λ. Κράτους εφαρ¬ 
μογή αποφάσεων για κάθε θέμα που ανάγεται στην κατανομή του χώ¬ 
ρου, καθαριότητα και ευπρεπισμό γενικώς των καταστημάτων και πα¬ 
ροχή κατευθύνσεων και οδηγιών στο βοηθητικό προσωπικό το εντεταλ¬ 
μένο στην καθαριότητα των κτιρίων, συντήρηση και ασφάλεια των κτι¬ 
ρίων και εγκαταστάσεων και λήψη μέτρων πυρααφαλείας αυτών, παρα¬ 
κολούθηση της καλής λειτουργίας των μέσων επικοινωνίας και των δι¬ 
κτύων φωτισμού και ύδρευσης των καταστημάτων. 

Διαχείριση και συντήρηση κάθε υλικού που είναι αναγκαίο για τη λει¬ 
τουργία των Υπηρεσιών του Γ.Λ. Κράτους και τήρηση μητρώου επί¬ 
πλων και σκευών. 

Άρθρο 6 

1. Συνιστάται Διεύθυνση Δημοσιονομικών Σχέσεων με Ευρωπαϊκές 
Κοινότητες και Διεθνείς Οργανισμούς στην οποία περιέρχονται οι αρμο¬ 
διότητες του γ' Τμήματος Δημοσιονομικών θεμάτων της Δ8 - Διεύθυν¬ 
σης Διεθνών Σχέσεων του άρθρου 10 του π.δ. 284/88 το οποίο και κα- 
ταργείται. 

2. Η κατά την προηγούμενη παράγραφο συνιστάμενη Διεύθυνση 
διαρθρώνεται στα παρακάτω Τμήματα: 

α) Τμήμα Προϋπολογισμών 
β) Τμήμα Χρηματικών Δοσοληψιών 
γ) Τμήμα Διαχειριστικού Ελέγχου. 


Η αρμοδιότητα της Διεύθυνσης Δημοσιονομικών Σχέσεων με Ευρω¬ 
παϊκές Κοινότητες και Διεθνείς Οργανισμούς αναφέρεται στα πιο κάτω 
θέματα που κατανέμονται μεταξύ των Τμημάτων ως εξής: 

Α) Τμήμα Προϋπολογισμών 

Συγκέντρωση και επεξεργασία στοιχείων για την εκτίμηση των χρη¬ 
ματικών δοσοληψιών με τις Ευρωπαϊκές Κοινότητες και εισήγηση για 
τη διαμόρφωση των σχετικών προβλέψεων στον Κοινοτικό,και Κρατικό 
Προϋπολογισμό. Συνεργασία με αρμόδιες υπηρεσίες των Υπουργείων 
και φορέων για τη διαμόρφωση των Ελληνικών θέσεων στη διαδικασία 
κατάρτισης και έγκρισης του Κοινοτικού Προϋπολογισμού και άμεση 
ενημέρωση της Μόνιμης Ελληνικής Αντιπροσωπείας. Συμμετοχή στη 
Συμβουλευτική Επιτροπή Ιδίων Πόρων της Ευρωπαϊκής Επιτροπής. 
Παρακολούθηση της απορροφητικότητας των προβλεπόμενων κοινοτι¬ 
κών πόρων και σύνταξη σχετικών εισηγήσεων. Παρακολούθηση της 
κοινοτικής νομοθεσίας της σχετικής με το σύστημα ιδίων πόρων και διά¬ 
θεσης αυτών και εισήγησης για τις δημοσιονομικές επιπτώσεις και ανα¬ 
γκαίες προσαρμογές της αντίστοιχης ελληνικής νομοθεσίας. Μελέτη 
των διεθνών δημοσιονομικών εξελίξεων κατάρτιση σχετικών συγκριτι¬ 
κών πινάκων, καταστάσεων και εισηγήσεων, και παροχή δημοσιονομι¬ 
κών στοιχείων αιτουμένων από Διεθνείς Οργανισμούς (ΕΟΚ, ΟΟΣΑ, 
ΔΝΤ, ΟΗΕ κ.λπ.). 

Β) Τμήμα Χρηματικών Δοσοληψιών 

Άνοιγμα και τήρηση των αναγκαίων λογαριασμών για τη διεξα¬ 
γωγή όλων των χρηματικών δοσοληψιών με τις Ευρωπαϊκές Κοινότη¬ 
τες, και γνωστοποίηση σ’ αυτές των εγγραφών στους λογαριασμούς, ως 
και αποστολή μηνιαίων και ετησίων απολογιστικών καταστάσεων." 

Συγκέντρωση μηνιαίων στοιχείων για τους βεβαιωθέντες στη χώρα 
μας ίδιους κοινοτικούς πόρους (δασμούς, γεωργικές εισφορές κ.λπ.) σύ¬ 
νταξη μηνιαίων εκκαθαριστικών σημειωμάτων για τον προσδιορισμό σε 
δραχμές των συνεισφορών με βάση το ΑΕΠ ή τον ΦΠΑ και έκδοση χρη¬ 
ματικών εντολών προς την Τράπεζα της Ελλάδος για την εμπρόθεσμη 
απόδοση των πόρων και εισφορών στις Ευρωπαϊκές Κοινότητες. 

Έκδοση εντολών προς την Τράπεζα της Ελλάδος για χρηματικές 
απολήψεις από τις Ευρωπαϊκές Κοινότητες και μεταφορά αυτών στους 
λογαριασμούς του Δημοσίου και Τρίτων. 

Συγκέντρωση των' προβλεπόμενων δικαιολογητικών για την τακτο¬ 
ποίηση των γενομένων πληρωμών και εισπράξεων και εμφάνιση αυτών 
στον κρατικό προϋπολογισμό. 

Σύνταξη περιοδικών συγκριτικών πινάκων για την πορεία όλων των 
χρηματικών δοσοληψιών και παροχή αναγκαίων στοιχείων και πληρο¬ 
φοριών. 

Γ) Τμήμα Διαχειριστικού Ελέγχου 

Συμμετοχή στην άσκηση κοινών ελέγχων με κοινοτικά ελεγκτικά όρ¬ 
γανα επί της διαχείρισης κοινοτικών πόρων στη χώρα μας, 

Άσκηση, μετά από αίτημα της Ευρωπαϊκής Επιτροπής, επιτόπιου 
ελέγχου στα προγράμματα και δραστηριότητες που χρηματοδοτούνται 
ολικά ή μερικά από κοινοτικούς πόρους και σύνταξη σχετικών εκθέ¬ 
σεων. 

Ανάκτηση απωλεσθέντων κοινοτικών χρηματικών κεφαλαίων λόγω 
κατάχρησης ή παράλειψης και απόδοση αυτών στις Ευρωπαϊκές Κοινό¬ 
τητες. 

Άσκηση ελέγχου για τυχόν καθυστερήσεις στην απορροφητικότητα 
κοινοτικών πόρων και σύνταξη σχετικών εισηγήσεων. 

Άρθρο 7 

1. Οι Διευθύνσεις Συντάξεων των άρθρων 35, 37-41 του π.δ. 284/ 
88 αναδιαρθρώνονται ως εξής: 

Α'ΔΙΕΥΘΥΝΣΕΙΣ 

α) Διεύθυνση Κανονισμού Πολιτικών Συντάξεων. 

. β) Διεύθυνση Κανονισμού Συντάξεων Υπαλλήλων ΝΠΔΔ και Ειδι¬ 
κών Κατηγοριών^ / 

γ) Διεύθυνση Κανονισμού Στρατιωτικών και Πολεμικών Συντά¬ 
ξεων. ί 

δ) Διεύθυνση Ελέγχου και Εντολής Πληρωμής Πολιτικών και Προ¬ 
σωπικών Συντάξεων. 

ε) Διεύθυνση Ελέγχου και Εντολής Πληρωμής Στρατιωτικών και 
Πολεμικών Συντάξεων. 

στ) Διεύθυνση Συνταξιοδοτικής Νομοπαρασκευαστικής Εργασίας, 
Ενστάσεων και Προσφυγών. 

Β’ ΑΝΕΞΑΡΤΗΤΟ ΤΜΗΜΑ 

Τμήμα Διεκπεραίωσης, Αρχείου και Πληροφόρησης Πολιτών. 

2. Οι κατά την προηγούμενη παράγραφο Διευθύνσεις και το Ανεξάρ¬ 
τητο Τμήμα διαρθρώνονται όπως ορίζεται στα επόμενα άρθρα. 

' , Άρθρο 8 

ΔΙΕΥΘΥΝΣΗ ΚΑΝΟΝΙΣΜΟΥ ΠΟΛΙΤΙΚΩΝ ΣΥΝΤΑΞΕΩΝ 

1. Η Διεύθυνση Κανονισμού Πολιτικών Συντάξεων διαρθρώνεται στα 
πιο κάτω Τμήματα: 

α) Τμήμα Α' Κανονισμού 
β) Τμήμα Β' Κανονισμού 
γ) Τμήμα Γ' Κανονισμού 
δ) Τμήμα Δ’ Κανονισμού. 

2. Η αρμοδιότητα της Διεύθυνσης Κανονισμού Συντάξεων Πολιτι¬ 
κών υπαλλήλων αναφέρεται στα πιο κάτω θέματα, που κατανέμονται 
μεταξύ των Τμημάτων της, ως εξής: 

α) Τμήμα Α' Κανονισμού 

Κανονισμός συντάξεων υπαλλήλων Υπουργείων Εξωτερικών, Προε¬ 
δρίας της Κυβ/σης, Πολιτισμού, Δικαιοσύνης, Εμπορικής Ναυτιλίας, 
Αιγαίου και υπαλλήλων Βουλής των Ελλήνων, καθώς και αναπροσαρ¬ 
μογή της σύνταξής τους. 

Καθορισμός της συντάξιμης υπηρεσίας των εν ενεργεία πολιτικών γε¬ 
νικά υπάλλήλων σε όποιες περιπτώσεις προβλέπεται αυτός από την κεί¬ 
μενη νομοθεσία. 

Καθορισμός αν, προϋπηρεσία εν ενεργεία υπαλλήλου, υπολογίζεται 
σαν συντάξιμη, σε όποιες περιπτώσεις γεννιούνται αμφιβολίες, κατά τον 
υπολογισμό της προσαύξησης του μισθού λόγω επιδόματος χρόνου υπη¬ 
ρεσίας. · 

β) Τμήμα Β’ Κανονισμού 

Κανονισμός συντάξεων υπαλλήλων Υπουργείου Εθνικής Παιδείας 
και Θρησκευμάτων, στο οποίο περιλαμβάνεται και το, με οποιαδήποτε 
ιδιότητα, προσωπικό Εκπαιδευτικών Ιδρυμάτων της χώρας και εκπαι¬ 
δευτικό προσωπικό της Αλλοδαπής. 

Το Τμήμα αυτό έχει και όλες τις άλλες αρμοδιότητες του Α' Τμήμα- 
τος. . . .. . 

γ) Τμήμα Γ' Κανονισμού 

• Κανονισμός συντάξεων υπαλλήλων Υπουργείων Εθνικής Οικονο¬ 
μίας, Οικονομικών, Γεωργίας, Εθνικής Άμυνας, Εμπορίου, Εργασίας 
και Βιομηχανίας, Ενέργειας και Τεχνολογίας. Το Τμήμα αυτό έχει και 
όλες τις άλλες αρμοδιότητες του Α' Τμήματος, 
δ) Τμήμα Δ' Κανονισμού 

Κανονισμός συντάξεων υπαλλήλων Υπουργείων Εσωτερικών, Δημό¬ 
σιας Τάξης, Υγείας, Πρόνοιας και Κοινωνικών Ασφαλίσεων, Περιβάλ¬ 
λοντος, Χωροταξίας και Δημοσίων Έργων (ΠΕ.ΧΩ.ΔΕ) Μεταφορών 
και Επικοινωνιών, Τουρισμού και Μακεδονίας - Θράκης. 

Το Τμήμα αυτό έχει και όλες τις άλλες αρμοδιότητες του Α' Τμήμα¬ 
τος. 

Άρθρο 9 

ΔΙΕΥΘΥΝΣΗ ΚΑΝΟΝΙΣΜΟΥ ΣΥΝΤΑΞΕΩΝ 
ΥΠΑΛΛΗΛΩΝ ΝΟΜΙΚΩΝ ΠΡΟΣΩΠΩΝ ΔΗΜΟΣΙΟΥ ΔΙΚΑΙΟΥ 
ΚΑΙ ΕΙΔΙΚΩΝ ΚΑΤΗΓΟΡΙΩΝ 

1. Συνιστάται Διεύθυνση Κανονισμού Συντάξεων Υπαλλήλων Νομι¬ 
κών Προσώπων Δημ. Δικαίου και Ειδικών Κατηγοριών η οποία διαρ¬ 
θρώνεται στα πιο κάτω Τμήματα: 

α) Τμήμα - Α - Κανονισμού Συντάξεων Υπαλλήλων ΝΠΔΔ και Ειδι¬ 
κών Κατηγοριών που βαρύνουν το Δημόσιο. 

β) Τμήμα - Β - Κανονισμού Συντάξεων Αγωνιστών Εθνικής Αντί¬ 
στασης και Υπαλλήλων Οργανισμού Σιδηροδρόμων Ελλάδος (ΟΣΕ), 
Ελληνικών Ταχυδρομείων (ΕΛ-ΤΑ) και Οργανισμού Τηλεπικοινωνιών 
Ελλάδος (ΟΤΕ). 

γ) Τμήμα - Γ - Κανονισμού Συντάξεων Δημοτικών και Κοινοτικών 
υπαλλήλων, καθώς και Συντάξεων που δεν βαρύνουν το Δημόσιο. 

2. Η αρμοδιότητα της Διεύθυνσης Κανονισμού Συντάξεων Υπαλλή¬ 
λων Νομικών Προσώπων Δημ. Δικαίου και Ειδικών Κατηγοριών ανα- 
φέρεται στα πιο κάτω θέματα, που κατανέμονται μεταξύ των Τμημά¬ 
των της ως εξής: 

α) Τμήμα Α' Κανονισμού Συντάξεων Υπαλλήλων ΝΠΔΔ και Ειδικών 
νατηγοριών που βαρύνουν το Δημόσιο. 

Κανονισμός συντάξεων υπαλλήλων ΝΠΔΔ και Ειδικών Κατηγοριών 
(Βουλευτών, Νομαρχών, Επάρχων κ.λπ) εφόσον η σύνταξη αυτών βα¬ 
ρύνει το Δημόσιο, καθώς και αναπροσαρμογή της σύνταξής τους. 
Καθορισμός της συντάξιμης υπηρεσίας σε περιπτώσεις που προβλέ- 


πεται αυτός από την κείμενη νομοθεσία. 

Καθορισμός, αν προϋπηρεσία εν ενεργεία υπαλλήλου υπολογίζεται 
ως συντάξιμη, σε όποιες περιπτώσεις γεννιούνται αμφιβολίες, κατά τον 
υπολογισμό της προσαύξησης του μισθού λόγω επιδόματος χρόνου υπη¬ 
ρεσίας. 

β) Τμήμα Β’ Κανονισμού Συντάξεων Αγωνιστών Εθνικής Αντίστα¬ 
σης και υπαλλήλων ΟΣΕ, ΕΛΤΑ και ΟΤΕ. 

Κανονισμός συντάξεων αγωνιστών της Εθνικής Αντίστασης που είναι 
συνταξιούχοι του ΟΓΑ πρώην γεωργοί ή ανασφάλιστοι υπερήλικες, 
σύμφωνα με το άρθρο 27-του ν. 1813/88, καθώς και υπαλλήλων 
ΟΣΕ, ΕΛ.ΤΑ και ΟΤΕ, εφόσον η σύνταξη αυτών βαρύνει το Δημόσιο. , 
Το Τμήμα αυτό έχει όλες τις άλλες αρμοδιότητες του Α' Τμήματος, 
γ) Τμήμα Γ’ Κανονισμού Συντάξεων Δημοτικών και Κοινοτικών 
Υπαλλήλων, καθώς και Συντάξεων που δε βαρύνουν το Δημόσιο: 

Κανονισμός συντάξεων Δημοτικών και Κοινοτικών υπαλλήλων, κα¬ 
θώς και συντάξεων 1 που δε βαρύνουν το Δημόσιο. 

Το Τμήμα αυτό έχει όλες τις άλλες αρμοδιότητες του Α' Τμήματος. 

Άρθρο 10 

ΔΙΕΥΘΥΝΣΗ ΚΑΝΟΝΙΣΜΟΥ ΣΤΡΑΤΙΩΤΙΚΩΝ 
ΚΑΙ ΠΟΛΕΜΙΚΩΝ ΣΥΝΤΑΞΕΩΝ 

1. Η Διεύθυνση Κανονισμού Στρατιωτικών και Πολεμικών Συντά¬ 
ξεων διαρθρώνεται στα πιο κάτω Τμήματα: 

α) Τμήμα Κανονισμού Συντάξεων Αξιωματικών, 
β) Τμήμα Κανονισμού Συντάξεων Ανθυπασπιστών, Υπαξιωματικών 
και Οπλιτών. 

γ) Τμήμα Κανονισμού Πολεμικών Συντάξεων, 
δ) Τμήμα Κανονισμού Συντάξεων Αγωνιστών Εθνικής Αντίστασης 
και Αμάχου Πληθυσμού. 

2. Η αρμοδιότητα της Διεύθυνσης Κανονισμού Στρατιωτικών και 
Πολεμικών Συντάξεων αναφέρεται στα πιο κάτω θέματα, που κατανέ- 
μονται μεταξύ των | Τμημάτων της, ως εξής: 

α) Τμήμα Κανονισμού Συντάξεων Αξιωματικών 
Κανονισμός των συντάξεων των αξιωματικών, με εξαίρεση τους πα- 
θόντες στον πόλεμο, καθώς και αναπροσαρμογή της σύνταξης αυτών. 

Καθορισμός της συντάξιμης υπηρεσίας εν ενεργεία στρατιωτικών, σε 
όποιες περιπτώσεις προβλέπεται αυτός από την κείμενη νομοθεσία. 

Καθορισμός αν, προϋπηρεσία υπηρετούντος στρατιωτικού, υπολογί¬ 
ζεται σαν συντάξιμη σε όποιες περιπτώσεις γεννιούνται αμφιβολίες κατά 
τον υπολογισμό της προσαύξησης του μισθού, λόγω επιδόματος χρόνου 
υπηρεσίας. 

β) Τμήμα Κανονισμού Συντάξεων Αθυπασπιστών, Υπαξιωματικών 
και Οπλιτών. 

Έχει όλες τις αρμοδιότητες του Α’ Τμήματος, προκειμένου για ανθυ-, 
πασπιστές, υπαξιωματικούς και οπλίτες, με εξαίρεση τους παθόντες 
στον πόλεμο. 

γ) Τμήμα κανονισμού Πολεμικών Συντάξεων 
Κανονισμός των πολεμικών συντάξεων. 

δ) Τμήμα Κανονισμού Συντάξεων Αγωνιστών Εθνικής Αντίστασης 
και Αμάχου Πληθυσμού. 

Κανονισμός συντάξεων και βοηθημάτων των αγωνιστών Εθνικής 
Αντίστασης και του αμάχου πληθυσμού. 

Άρθρο 11 

ΔΙΕΥΘΥΝΣΗ ΕΛΕΓΧΟΥ ΚΑΙ ΕΝΤΟΛΗΣ ΠΛΗΡΩΜΗΣ 
ΠΟΛΙΤΙΚΩΝ ΚΑΙ ΠΡΟΣΩΠΙΚΩΝ ΣΥΝΤΑΞΕΩΝ 
1. Η Διεύθυνση Ελέγχου και Εντολής Πληρωμής Πολιτικών, και 
Προσωπικών Συντάξεων διαρθρώνεται στα πιο κάτω τμήματα: 

α) Τμήμα Α' Ελέγχου και Εκτέλεσης Πράξεων και Αποφάσεων Κα¬ 
νονισμού Συντάξεων Υπαλλήλων όλων των Υπουργείων, εκτός Υπουρ¬ 
γείου Εθνικής Παιδείας και θρησκευμάτων. 

β) Τμήμα Β' Ελέγχου και Εκτέλεσης Πράξεων και Αποφάσεων Κα¬ 
νονισμού Συντάξεων Υπαλλήλων Υπουργείου Εθνικής Παιδείας και 
Θρησκευμάτων. 

γ) Τμήμα Γ' Ελέγχου και Εκτέλεσης Πράξεων και Αποφάσεων Κα¬ 
νονισμού Συντάξεων Υπαλλήλων Ν.Π.Δ.Δ., Ο.Σ.Ε., Ο.Τ.Ε. και Ειδι¬ 
κών Κατηγοριών, που βαρύνουν το Δημόσιο. 

δ) Τμήμα Δ' Παρακολούθησης Μεταβολών Κατάστασης Συνταξιού¬ 
χων αρμοδιότητας Α' Τμήματος. 

ε) Τμήμα Ε’ Παρακολούθησης Μεταβολών Κατάστασης Συνταξιού¬ 
χων αρμοδιότητας Β’ και Γ’ Τμημάτων. 

2. Η αρμοδιότητα της Διεύθυνσης Ελέγχου και Εντολής Πληρωμής 
Πολιτικών και Προσωπικών Συντάξεων αναφέρεται στα πιο κάτω θέ¬ 
ματα, που κατανέμονται μεταξύ των Τμημάτων αυτής, ως εξής: 
α) Τμήμα Α’ 

Έλεγχος των πράξεων κανονισμού συντάξεων, καθώς και των πρά¬ 
ξεων καθορισμού ή αναγνώρισης συντάξιμης υπηρεσίας, υπαλλήλων 
όλων των Υπουργείων, εκτός του Υπουργείου Εθνικής Παιδείας και 
θρησκευμάτων. 

Εκτέλεση και κοινοποίηση των ανωτέρω πράξεων και εντολή πληρω¬ 
μής των πολιτικών και προσωπικών συντάξεων. 

Εισήγηση για την άσκηση ενδίκων μέσων κατά των πράξεων ή απο¬ 
φάσεων της αρμοδιότητάς του. 
β) Τμήμα Β’ 

Όλες οι αρμοδιότητες του α' Τμήματος για τις πράξεις κανονισμού 
συντάξεων, καθώς και τις πράξεις καθορισμού ή αναγνώρισης συντάξι¬ 
μης υπηρεσίας, υπαλλήλων Υπουργείου Εθνικής Παιδείας και Θρη¬ 
σκευμάτων, 
γ) Τμήμα Γ 

Όλες οι αρμοδιότητες του Α' Τμήματος για τις πράξεις κανονισμού 
συντάξεων, καθώς και τις πράξεις καθορισμού ή αναγνώρισης συντάξι¬ 
μης υπηρεσίας υπαλλήλων Ν.Π.Δ.Δ., Ο.Σ.Έ., ΕΛ.ΤΑ., Ο.Τ.Ε. και ειδι¬ 
κών κατηγοριών, που βαρύνουν το Δημόσιο. 

Κοινοποίηση των πράξεων, που δεν βαρύνουν το Δημόσιο, 
δ) Τμήμα Δ’ 

Ενέργεια σε περίπτωση μεταβολής της συνταξιοδοτικής κατάστασης 
των πολιτικών συνταξιούχων του Α’ Τμήματος και των προσωπικών 
συνταξιούχων. 

Ενέργεια σε θέματα διαγραφής και επανεγγραφής συνταξιούχων και 
χωρισμού συντάξεων. 

Ενέργεια της διακοπής ή μείωσης απονεμηθείσας σύνταξης ή μεταφο¬ 
ράς πληρωμής της σύνταξης. 

Εκκαθάριση τρίμηνων αποδοχών, στις οικογένειες αποβιωσάντων 
συνταξιούχων και εκκαθάριση και εντολή πληρωμής καθυστερημένης 
σύνταξης ή πληρωμή της όφειλομένης στους κληρονόμους αποβιωσά- 
ντων συνταξιούχων σύνταξης. 

Έκδοση φύλλων μεταβολών, σε κάθε μεταβολή ποσού σύνταξης, σε 
περίπτωση αναπροσαρμογής των μισθών ή των συντάξεων. 

Έκδοση καταλογιστικών αποφάσεων γιά χρεώστήτως καταβληθεί- 
σες συντάξεις. 

Ενέργεια σε περίπτωση μεταβολής των πληρωτέων ποσών συντά¬ 
ξεων και καθορισμός των παρακολουθούντων τη σύνταξη επιδομά¬ 
των. 

Καθορισμός των καταβλητέων ποσών για τα παρακολουθούντα τη 
σύνταξη επιδόματα (εορτών, άδειας κ.τ.λ.). 

Προσδιορισμός του παρακρατητέου φόρου εισοδήματος. 

Έκδοση πιστοποιητικών συνταξιοδοτικής κατάστασης. 

Παραλαβή των επιστρεφομένων, για διαφόρους λόγους, ανεξοφλή- 
των επιταγών ν.δ. 326/1969 (Α 219) και παράδοση στους δικαιού¬ 
χους και ακύρωση τούτων για διαφόρους λόγους (γάμου, θανάτου 
κλπ.). 

Εντολή επανέκδοσης επιταγών, λόγω απώλειας και αλλαγής του 
προσώπου του διαιούχου. 

Έλεγχος των επιταγών των συνταξιούχων του Δημοσίου, με τις 
οποίες για πρώτη φορά καταβάλλεται σ’ αυτούς η κανονισθείσα ή ανα- 
προσαρμοσθείσα σύνταξη. 

Ενέργειες, που αναφέρονται στη δημόσια ληψοδοσία των ποσών, που 
καταλογίζονται, σε εφαρμογή των νόμων περί διαδοχικής ασφάλι¬ 
σης· 

ε) Τμήμα Ε' 

Όλες οι αρμοδιότητες του Δ' Τμήματος, προκειμένου για συνταξιού¬ 
χους αρμοδιότητας Β’ και Γ' Τμημάτων. 

Άρθρο 12 

ΔΙΕΥΘΥΝΣΗ ΕΛΕΓΧΟΥ ΚΑΙ ΕΝΤΟΛΗΣ ΠΛΗΡΩΜΗΣ 
- ΣΤΡΑΤΙΩΤΙΚΩΝ ΚΑΙ ΠΟΛΕΜΙΚΩΝ ΣΥΝΤΑΞΕΩΝ 
1. Η Διεύθυνση Ελέγχου και Εντολής πληρωμής Στρατιωτικών και 
πολεμικών συντάξεων διαρθρώνεται στα πιο κάτω Τμήματα: 

α) Τμήμα Α' Ελέγχου και Εκτέλεσης Πράξεων Κανονισμού Συντά¬ 
ξεων, αρμοδιότητας των Τμημάτων Α’ και Β’ της Διεύθυνσης Κανονι¬ 
σμού Στρατιωτικών και Πολεμικών Συντάξεων. 

β) Τμήμα Β’ Παρακολούθησης Μεταβολών Κατάστασης Συνταξιού¬ 


χων αρμοδιότητας των Τμημάτων Α’ και Β’ της Διεύθυνσης Κανονι¬ 
σμού Στρατιωτικών και Πολεμικών Συντάξεων. 

γ) Τμήμα Γ’ Ελέγχου και Εκτέλεσης Πράξεων Κανονισμού Συντά¬ 
ξεων και Βοηθημάτων, αρμοδιότητας των Τμημάτων Γ’ και Δ’ της 
Διεύθυνσης, Κανονισμού Στρατιωτικών και Πολεμικών Συντάξεων. 

δ) Τμήμα Δ’ Παρακολούθησης Μεταβολών Κατάστασης Συνταξιού¬ 
χων αρμοδιότητας των Τμημάτων Γ’ και Δ’ της Διεύθυνσης Κανονι¬ 
σμού Στρατιωτικών και Πολεμικών συντάξεων. 

2. Η αρμοδιότητα της Διεύθυνσης Ελέγχου και Εντολής Πληρωμής 
Στρατιωτικών και Πολεμικών Συντάξεων, αναφέρεται στα πιο κάτω θέ¬ 
ματα, που κατανέμονται μεταξύ των Τμημάτων της, ως εξής: 

α) Τμήμα Α’ Ελέγχου και Εκτέλεσης Πράξεων Κανονισμού Συντά¬ 
ξεων αρμοδιότητας των Τμημάτων Α’ και Β’ της Διεύθυνσης. 

Έλεγχος των πράξεων κανονισμού συντάξεων, καθώς και των πρά¬ 
ξεων καθορισμού ή αναγνώρισης συντάξιμης υπηρεσίας, πού εκδίδονται 
από τα Τμήματα Α' και Β' της Διεύθυνσης, Κανονισμού Στρατιωτικών 
και Πολεμικών Συντάξεων. 

Εκτέλεση των πράξεων αυτών και η εντολή πληρωμής συντάξεων, 
που κανονίζονται μ’ αυτές. 

Κοινοποίηση, αρμοδίως, των ανωτέρω πράξεων. 

Εισήγηση για την άσκηση ενδίκων μέσων κατά πράξεων ή αποφά¬ 
σεων της αρμοδιότητάς του. 

β) Τμήμα Β' Παρακολούθησης Μεταβολών Κατάστασης Συνταξιού¬ 
χων αρμοδιότητας των Τμημάτων Α’ και Β’ της Διεύθυνσης Κανονι¬ 
σμού Στρατιωτικών και Πολεμικών Συντάξεων. 

Ενέργεια σε μεταβολές της συνταξιοδοτικής κατάστασης των στρατι¬ 
ωτικών συνταξιούχων, αρμοδιότητας των Τμημάτων Α’ και Β’ της 
Διεύθυνσης Κανονισμού Στρατιωτικών και Πολεμικών Συντάξεων. 

Ενέργεια σε θέματα διαγραφής και επανεγγραφής συνταξιούχων και 
χωρισμού σύνταξης. · ■ .· ” ··.* 

Ενέργεια για διακοπή ή μείωση απονεμηθείσας σύνταξης ή μεταφο¬ 
ράς πληρωμής της σύνταξης. 

Εκκαθάριση τριμήνων αποδοχών, σε οικογένειες αποβιούντων συ¬ 
νταξιούχων και η εκκαθάριση και εντολή πληρωμής καθϋστερούμενης 
σύνταξής ή πληρωμή της οφείλόμενης στους κληρονόμους αποβιούντων 
συνταξιούχων. 

Έκδοση φύλλων μεταβολών για κάθε μεταβολή ποσού σύνταξης σε 
περίπτωση μεταβολής των μισθών ενεργείάς ή άλλης αναπρόσαρμο- 
γής. 

Έκδοση καταλογιστικών αποφάσεων για αχρεωστήτως καταβληθεί- 
σες συντάξεις. 

Ενέργεια σε μεταβολές των πληρωτέων ποσών συντάξεων και καθο¬ 
ρισμός των παρακολουθούντων την σύνταξη επιδομάτων. 

Καθορισμός των καταβλητέων ποσών, για τα παρακολουθούντα τη 
σύνταξη επιδόματα (εορτών, αδείας κ.λ.π.). 

Προσδιορισμός του παρακρατητέου φόρου εισοδήματος. 

Έκδοση πιστοποιητικών συνταξιοδοτικής κατάστασης. 

Παραλαβή των επιστρεφομένων, για διάφορους λόγους, ανεξόφλη¬ 
των επιταγών ν.δ. 326/1969 (Α 219) και η παράδοση στους δικαιού¬ 
χους ή ακύρωση αυτών για διάφορους λόγους (γάμου, θανάτου κλπ.). 

Εντολή επανέκδοσης επιταγών, λόγω απώλειας ή αλλαγής του προ¬ 
σώπου του δικαιούχου. ' ’■· 

γ) Τμήμα Γ’ Ελέγχου και Εκτέλεσης Πράξεων Κανονισμού Συντά¬ 
ξεων και Βοηθημάτων, αρμοδιότητας των Τμημάτων Γ’ και Δ’ της 
Διεύθυνσης Κανονισμού Στρατιωτικών και. Πολεμικών Συντάξεων. 

Έχει όλες τις αρμοδιότητες του Τμήματος Α’ προκειμένου για συντα¬ 
ξιούχους, αρμοδιότητας των Τμημάτων Γ’ και Δ’ της Διεύθυνσης Κανο¬ 
νισμού Στρατιωτικών και Πολεμικών Συντάξεων, 

δ) Τμήμα Δ’ Παρακολούθησης Μεταβολών Κατάστασης Συνταξιού¬ 
χων, αρμοδιότητας των Τμημάτων Γ’ και Δ’ της Διεύθυνσης Κανονι¬ 
σμού Στρατιωτικών και Πολεμικών Συντάξεων. 

Έχει όλες τις αρμοδιότητες του Τμήματος Β’ προκειμένου για συντα¬ 
ξιούχους αρμοδιότητας των Τμημάτων Γ’ και Δ’ της Διεύθυνσης. 

Έλεγχο των επιταγών των συνταξιούχων και βοηθηματούχων αρ¬ 
μοδιότητας της Δ2 Διεύθυνσης, με τις οποίες το πρώτον καταβάλλεται 
και η κανονισθείσα ή αναπροσαρμοσθείσα σύνταξη ή το βοήθημα. 

Ενέργειες γενικά, που αναφέρονται στη δημόσια ληψοδοσία των κα- 
ταλογιζομένων ποσών, σε εφαρμογή των νόμων για τη διαδοχική ασφά¬ 
λιση. 

Άρθρο 13 

ΤΜΗΜΑ ΔΙΕΚΠΕΡΑΙΩΣΗΣ - ΑΡΧΕΙΟΥ 
ΚΑΙ ΠΛΗΡΟΦΟΡΗΣΗΣ ΠΟΛΙΤΩΝ 

Το Ανεξάρτητο Τμήμα Διεκπεραίωσης - Αρχείου και Πληροφόρησης 
Πολιτών διαρθρώνεται στα πιο κάτω Γραφεία: 

α) Γραφείο Διεκπεραίωσης και Αρχείου 

Τήρηση πρωτοκόλλου εισερχομένων στις Διευθύνσεις Συντάξεων εγ¬ 
γράφων και συνταξιοδοτικών υποθέσεων. 

Διεκπεραίωση των εγγράφων. 

Καταχώρηση στα βιβλία πρωτοκόλλου των σχεδίων εξερχομένων 
εγγράφων. 

Επιμέλεια εκτύπωσης και διανομής εγκυκλίων, καθώς και των κάθε 
φύσης εντύπων, των σχετικών με τις Διευθύνσεις Συντάξεων. 

Χορήγηση αντιγράφων, από έγγραφα των συνταξιοδοτικών φακέ¬ 
λων. 

Ταξινόμηση και φύλαξη των συνταξιοδοτικών φακέλλων. 

Τοποθέτηση των επιστρεπτέων εγγράφων στους οικείους συνταξιο- 
δοτικούς φακέλλους. 

Τήρηση και φύλαξη του πρωτοτύπου των εκδιδομένων πράξεων ή 
αποφάσεων κατ’ έτος βιβλιοδετουμένων σε τόμους. 

Ταξινόμηση των εγγράφων, που παραμένουν ή περιέρχονται για φύ¬ 
λαξη στο Αρχείο. 

Επιμέλεια δακτυλογράφησης και παραβολής των εγγράφων, πρά¬ 
ξεων και αποφάσεων των Διευθύνσεων Συντάξεων. 

β) Γραφείο Πληροφόρησης Πολιτών 

Συνεργασία με τις Διευθύνσεις Συντάξεων και πληροφόρηση των πο¬ 
λιτών για την πορεία των συνταξιοδοτικών τους υποθέσεων και γενικά 
εξυπηρέτησή τους για κάθε συνταξιοδοτικό θέμα. 

Άρθρο 14 

1. Συνιστάται Διεύθυνση συνταξιοδοτικής Νομοπαρασκευαστικής 
Εργασίας και Ενστάσεων και Προσφυγών στην οποία περιέρχονται οι 
αρμοδιότητες του γ' Τμήματος Συντάξεων της Δ22-Διεύθυνσης Μι¬ 
σθών και Συντάξεων του άρθρου 24, καθώς και του στ’ Τμήματος της 
Δ3 - Διεύθυνσης Ελέγχου και Εντολής Πληρωμής Πολιτικών και Προ¬ 
σωπικών Συντάξεων του άρθρου 40, του π.δ. 284/88. 

2. Η κατά την προηγούμενη παράγραφο συνιστωμένη Διεύθυνση 
διαρθρώνεται στα πιο κάτω Τμήματα: 

α) Τμήμα Νομοπαρασκευαστικής Εργασίας επί Πολιτικών Συντά¬ 
ξεων και Συντάξεων ΝΠΔΔ. 

β) Τμήμα Νομοπαρασκευαστικής Εργασίας επί Στρατιωτικών και 
Πολεμικών Συντάξεων. 

γ) Τμήμα Νομοθεσίας, Στατιστικής και Εκδόσεων. 

δ) Τμήμα Ενστάσεων και Προσφυγών. 

3. Η αρμοδιότητα της Διεύθυνσης Συνταξιοδοτικής Νομοπαρα¬ 
σκευαστικής Εργασίας και Ενστάσεων και Προσφυγών ανάγεται στα 
πιο κάτω θέματα που κατανέμονται μεταξύ των Τμημάτων ως εξής: 

α) Τμήμα Νομοπαρασκευαστικής Εργασίας επί Πολιτικών Συντά¬ 
ξεων και Συντάξεων Ν.Π.Δ.Δ. 

Η μελέτη και εισήγηση προτάσεων τροποποίησης των διατάξεων 
περί πολιτικών συντάξεων ή συντάξεων Ν.Π.Δ.Δ. 

Η κατάρτιση ή επεξεργασία νομοσχεδίων συνταξιοδοτικού περιεχο¬ 
μένου που αφορούν τις πολιτικές συντάξεις ή συντάξεις ΝΠΔΔ. 

β) Τμήμα Νομοπαρασκευαστικής, Εργασίας επί Στρατιωτικών και 
Πολεμικών Συντάξεων στο οποίο υπάγονται όλες οι αρμοδιότητες του α' 
Τμήματος προκειμένου για στρατιωτικές και πολεμικές συντάξεις. 

γ) Τμήμα Νομοθεσίας, Στατιστικής και Εκδόσεων: 

Συγκέντρωση και ταξινόμηση της ισχύουσας συνταξιοδοτικής νομο¬ 
λογίας, ως και η διαρκής ή περιοδική κωδικοποίηση αυτής. 

Παρακολούθηση, συγκέντρωση, επεξεργασία και τήρηση Αρχείου 
Νομοθεσίας των οργάνων που δικαιοδοτούν ή αποφασίζουν για τις συ¬ 
ντάξεις ως και η επιμέλεια της σύνταξης και περιοδικής έκδοσης Δελ¬ 
τίου Νομολογίας συνταξιοδοτικών υποθέσεων. 

Συγκέντρωση των πάσης φύσεως οικονομικών και στατιστικών στοι¬ 
χείων και πληροφοριών που αναφέρονται στις συντάξεις, ως και μεθο¬ 
δική κατάταξη και επεξεργασία αυτών για την υποβοήθηση της χάρα¬ 
ξης της πολιτικής που οιναφέρονται γενικά στις συντάξεις. 


Έκδοση σχετικού στατιστικού δελτίου. 

Παρακολούθηση της συνταξιοδοτικής νομοθεσίας της αλλοδαπής και 
συγκέντρωση διεθνών στατιστικών στοιχείων επί του τομέως των συ¬ 
ντάξεων. 

δ) Τμήμα Ενστάσεων, Προσφυγών και Αναγνώρισης Διάρκειας Συ¬ 
ντάξιμης Υπηρεσίας. 

Επιμέλεια της εκδίκασης ενστάσεων, κατά πράξεων εκδιδομένων 
από τη Διεύθυνση Κανονισμού Συντάξεων Πολιτικών Υπαλλήλων και 
από τη Διεύθυνση Κανονισμού Στρατιωτικών και Πολεμικών Συντά¬ 
ξεων. 

Επιμέλεια της εκδίκασης προσφυγών κατά πράξεων κανονισμού συ¬ 
ντάξεων του Ιδρύματος Κοινωνικών Ασφαλίσεων (1ΚΑ) και λοιπών 
Ασφαλιστικών Οργανισμών, στους οποίους, σύμφωνα με το νόμο, υφί- 
σταται τέτοια αρμοδιότητα. 

Κοινοποίηση στους αρμόδιους των αποφάσεων, που εκδίδονται από 
την επιτροπή του άρθρου 1 του α.ν. 599/1968 (Α' 258). 

Επιμέλεια για την αναγνώριση της διάρκειας συντάξιμης υπηρεσίας, 
σε περίπτωση αδυναμίας απόδειξης τμήματος αυτής από επίσημα στοι¬ 
χεία, από την Επιτροπή του άρθρου 4 του α.ν. 599/1968. 

Επιμέλεια εκδίκασης των αιτήσεων αναθεώρησης κατά πράξεων της 
ανωτέρω επιτροπής και κοινοποίηση των εκδιδομένων από αυτήν απο¬ 
φάσεων. 

Βοηθητικές εργασίες για τη λειτουργία των ανωτέρω επιτροπών, 
των άρθρων 1 και 4 του α.ν. 599/1968. 

Άρθρο 15 _ 

Τα άρθρα 118 και 119 του π.δ. 284/88 αντικαθίστανται όπως παρα¬ 
κάτω: 

«Άρθρο 118 

ΕΠΙΤΡΟΠΗ ΕΛΕΓΧΟΥ ΠΡΑΞΕΩΝ 
ΚΑΝΟΝΙΣΜΟΥ ΣΥΝΤΑΞΕΩΝ 

1. Η Επιτροπή Ελέγχου Πράξεων Κανονισμού Συντάξεων (άρθρου 2 
παρ. 20 Κεφ. Α' κ.υ. απόφασης 0.208/181/1982 - Β 214) είναι τρι¬ 
μελής και συγκροτείται από τρεις Προϊσταμένους Διευθύνσεων Συντά¬ 
ξεων, οι οποίοι δεν μετείχαν άμεσα ή έμμεσα στην έκδοση και τον 
έλεγχο της προσβαλλόμενης πράξης ή από Προϊσταμένους άλλων Διευ¬ 
θύνσεων του Γ.Λ.Κ. με διετή, τουλάχιστον, υπηρεσία σε Διευθύνσεις Συ¬ 
ντάξεων αναπληρούμενοι από ισάριθμους Προϊσταμένους Διευθύνσεων 
Συντάξεων ή Τμημάτων αυτών. 

Της Επιτροπής προεδρεύει ο αρχαιότερος, σε θέση Προϊσταμένου 
Διεύθυνσης Συντάξεων. 

Ο αριθμός των εισηγητών, με πενταετή υπηρεσία και ετήσια, τουλά¬ 
χιστον, υπηρεσία σε Διευθύνσεις Συντάξεων, είναι ανάλογος με τις υπο¬ 
θέσεις που συζητούνται κάθε φορά. 

2. Στην αρμοδιότητα της Επιτροπής ανήκει η εκδίκαση ενστάσεων 
και προσφυγών, σε πρώτο βαθμό, κατά πράξεων ή αποφάσεων διοικητι¬ 
κών οργάνων, που δικαιοδοτούν επί των συντάξεων, εφόσον από το 
Νόμο υπάρχει τέτοια αρμοδιότητα. 

«Άρθρο 119 

ΕΠΙΤΡΟΠΗ ΑΝΑΓΝΩΡΙΣΗΣ ΔΙΑΡΚΕΙΑΣ 
ΣΥΝΤΑΞΙΜΗΣ ΥΠΗΡΕΣΙΑΣ 

1. Η Επιτροπή Αναγνώρισης Διάρκειας Συντάξιμης Υπηρεσίας (άρ¬ 
θρου 2 παρ. 19 Κεφ. Α' κ.υ. απόφαση 0.208/181/1982 - Β 214) εί¬ 
ναι τριμελής και συγκροτείται από τρεις προϊσταμένους των Διευθύν¬ 
σεων Συντάξεων, αναπληρούμενους από άλλους Προϊσταμένους των 
Διευθύνσεων Συντάξεων, που δε μετέχουν σαν τακτικά μέλη, ή από 
Προϊσταμένους Τμημάτων των Διευθύνσεων Συντάξεων. 

Της Επιτροπής προεδρεύει ο αρχαιότερος σε θέση Προϊσταμένου 
Διεύθυνσης Συντάξεων. 

Ο αριθμός των εισηγητών, με πενταετή τουλάχιστον υπηρεσία και 
ετήσια, τουλάχιστον υπηρεσία σε Διευθύνσεις Συντάξεων, ορίζεται με 
την απόφαση ορισμού των μελών της Επιτροπής. 

2. Στην αρμοδιότητα της Επιτροπής ανήκει η αναγνώριση διάρκειας 
συντάξιμης υπηρεσίας, εφόσον τμήμα της δεν αποδεικνύεται από επί¬ 
σημα στοιχεία. 

Άρθρο 16 

1) Στη Δ26 - Δ/νση Συντονισμού και Ελέγχου Εφαρμογής Δημοσιο- 
λογιστικών Διατάξεων υπηρετούν δύο (2) υπάλληλοι του Κλάδου ΠΕ - 
Δημοσιονομικών, οι οποίοι επιλέγονται ως Προϊστάμενοι Διεύθυνσης, 
από το Δ' Υπηρεσιακό Συμβούλιο του Υπουργείου Οικονομικών και 
στους οποίους ανατίθενται, με απόφαση του Υπουργού των Οικονομι- 

χών, καθήκοντα Επιθεωρητή Συντονιστή Υπηρεσιών Εντελλομένων 
Εξόδων και Ειδικών Λογιστηρίων. 

2) Ο Προϊστάμενος της Δ26 - Δ/νσης Συντονισμού και Ελέγχου Εφαρμο¬ 
γής Δημοσιολογισηκών Διατάξεων έχει όλες τις αρμοδιότητες, τα καθήκοντα, 
δικαιώματα και τις ευθύνες που προβλέπονται από την κείμενη νομοθεσία για 
τους επιθεωρητές του Υπουργείου Οικονομικών. 

Άρθρο 17 

1. Το άρθρο 46 του π.δ. 284/88 αντικαθίσταται ως εξής: 

«Άρθρο 46 

ΥΠΗΡΕΣΙΑ ΕΝΤΕΛΛΟΜΕΝΩΝ ΕΞΟΔΩΝ 
ΣΤΟ ΥΠΟΥΡΓΕΙΟ ΕΣΩΤΕΡΙΚΩΝ» 

1) Την ΥΕΕ στο Υπουργείο Εσωτερικών αποτελούν τα πιο κάτω 
Τμήματα: 

α) Τμήμα Εκκαθάρισης Δαπανών Τακτικού Προϋπολογισμού, 
β) Τμήμα Εκκαθάρισης Δαπανών Προϋπολογισμού Δημοσίων Επεν¬ 
δύσεων και Λογιστικό. 

2) Στην αρμοδιότητα της ΥΕΕ στο Υπουργείο Εσωτερικών ανήκουν, 
τα πιο κάτω θέματα που κατανέμονται μεταξύ των Τμημάτων της ως 
εξής: 

α) Τμήμα Εκκαθάρισης Δαπανών Τακφικού Προϋπολογισμού. 

Οι αρμοδιότητες της παρ. 1 του άρθρου 43, με στοιχεία γ, δ, ε, στ, θ, 
και ιγ, όσον αφορά τις δαπάνες του τακτικού Προϋπολογισμού. 

β) Τμήμα Εκκαθάρισης Δαπανών Προϋπολογισμού Δημοσίων Επεν¬ 
δύσεων και Λογιστικό. 

Οι αρμοδιότητες της παρ. 1 του άρθρου 43 με στοιχεία γ, δ και ε, 
όσον αφορά τις δαπάνες του προϋπολογισμού δημοσίων επενδύσεων. 

Τήρηση των οικείων λογιστικών βιβλίων σύμφωνα με την παρ. 2 του 
άρθρου 43, καθώς και οι αρμοδιότητες με στοιχεία α, β, ζ, η, ι, ια, ιβ 
και ιδ, της παρ. 1 του ίδιου άρθρου. 

2. Η παρ. 1 περ. Γ του άρθρου 42 του π.δ. 284/88 αντικαθίσταται 
ως εξής: 

«Γ' ΥΕΕ στο Υπουργείο Εσωτερικών, επιπέδου Διεύθυνσης». 

Άρθρο 18 

Το άρθρο 51 του π.δ. 284/88 αντικαθίσταται ως εξής: 

«Άρθρο 51 

1. ΥΠΗΡΕΣΙΑ ΕΝΤΕΛΛΟΜΕΝΩΝ ΕΞΟΔΩΝ ΙΑΤΡΟΦΑΡΜΑ¬ 
ΚΕΥΤΙΚΗΣ ΠΕΡΙΘΑΛΨΗΣ ΣΤΗΝ ΥΠΗΡΕΣΙΑ ΥΓΕΙΟΝΟΜΙΚΗΣ 
ΠΕΡΙΘΑΛΨΗΣ ΥΠΑΛΛΗΛΩΝ ΚΑΙ ΣΥΝΤΑΞΙΟΥΧΩΝ ΤΟΥ ΔΗ¬ 
ΜΟΣΙΟΥ 

1. Την ΥΕΕ Ιατροφαρμακευτικής Περίθαλψης στην Υπηρεσία Υγειο¬ 
νομικής Περίθαλψης Υπαλλήλων και Συνταξιούχων του Δημοσίου απο¬ 
τελούν τα πιο κάτω Τμήματα: 

α) Τμήμα Εκκαθάρισης Λογαριασμών Ιατρών 
β) Τμήμα Εκκαθάρισης Λογαριασμών Φαρμακείων 
γ) Τμήμα Εκκαθάρισης Δαπανών Νοσηλείας Εξωτερικού και Λει¬ 
τουργικών Δαπανών, 
δ) Τμήμα Λογιστικό. 

2. Στην Υ.Ε.Ε. Ιατροφαρμακευτικής Περίθαλψης στην Υπηρεσία 
Υγειονομικής Περίθαλψης Ασφαλισμένων του Δημοσίου ανήκουν οι πα¬ 
ρακάτω αρμοδιότητες, που κατανέμονται μεταξύ των Τμημάτων της, 
ως εξής: 

α) Τμήμα Εκκαθάρισης Λογαριασμών Ιατρών. 

Οι αρμοδιότητες της παραγράφου 1 του άρθρου 43, με στοιχεία γ, δ 
και ε, όσον αφορά τις αμοιβές των ιατρών της Νομαρχίας Αθηνών, για 
περίθαλψη ασφαλισμένων του Δημοσίου και τις δαπάνες «οίκοι νοση¬ 
λείας» των ασφαλισμένων αυτών κατοίκων της ίδιας Νομαρχίας. 

Σε συνεργασία με τα λοιπά Τμήματα, παροχή πληροφοριών στις 
ΥΕΕ των Νομαρχιών, σχετικά με την τιμολόγηση διαφόρων ιατρικών 
πράξεων και θεραπειών και γενικά, η παροχή των απαραίτητων οδη¬ 
γιών, που τις υποβοηθούν στο έργο τους για την εκκαθάριση και ενταλ- 
ματοποίηση των δαπανών υγειονομικής περίθαλψης των ασφαλισμένων 
του Δημοσίου. 

β) Τμήμα Εκκαθάρισης Λογαριασμών Φαρμακείων. 

Οι αρμοδιότητες της παρ. 1 του άρθρου 43, με στοιχεία γ, δ και ε, 
όσον αφορά τους λογαριασμούς των Φαρμακείων, που εδρεύουν στην 
περιφέρεια της Νομαρχίας Αθηνών, για τα χορηγούμενα από αυτά φάρ¬ 
μακα, σε ασφαλισμένους του Δημοσίου. 

γ) Τμήμα Εκκαθάρισης Δαπανών Νοσηλείας Εξωτερικού και Λει¬ 
τουργικών Δαπανών. 


Οι αρμοδιότητες της παρ. 1 του άρθρου 43, με στοιχεία γ, δ και ε, 
όσον αφορά τις δαπάνες νοσηλείας στο εξωτερικό των ασφαλισμένων 
του Δημοσίου και τις λειτουργικές δαπάνες της Υπηρεσίας Υγειονομι¬ 
κής Περίθαλψης Ασφαλισμένων του Δημοσίου, 
δ) Τμήμα Λογιστικό. 

Οι αρμοδιότητες των παραγράφων Γ με στοιχεία ά, β, ζ, η, θ, ι, ια, 
ιβ, ιγ και ιδ και 2 του άρθρου 43. 

Άρθρο 19 

1. Συνιστάται Υπηρεσία Εντελλομένων Εξόδων Νοσοκομειακής Πε¬ 
ρίθαλψης στην Υπηρεσία Υγειονομικής Περίθαλψης Υπαλλήλων και 
Συνταξιούχων του Δημοσίου στην οποία περιέχονται οι αρμοδιότητες 
των Τμημάτων δ και ε της παρ. 2 του άρθρου 51 τουν.δ. 284/88. 

1) Την ΥΕΕ Νοσοκομειακής Περίθαλψης Υπαλλήλων και Συντα¬ 
ξιούχων του Δημοσίου αποτελούν τα πιο κάτω Τμήματα: 

α) Τμήμα Α Εκκαθάρισης Δαπανών 
β) Τμήμα Β Εκκαθάρισης Δαπανών 
γ) Τμήμα Γ Λογιστικό 

2) Στην ΥΕΕ Νοσοκομειακής Περίθαλψης στην Υπηρεσία Υγειονομι¬ 
κής Περίθαλψης Υπαλλήλων και Συνταξιούχων του Δημοσίου ανήκουν 
οι παρακάτω αρμοδιότητες που κατανέμονται μεταξύ των Τμημάτων 
ως εξής: 

α) Τμήμα Α' Εκκαθάρισης Δαπανών 

Οι αρμοδιότητες με στοιχεία γ, δ και ε της παρ. 1 του άρθρου 43 του 
π.δ. 284/88, όσον αφορά τις δαπάνες περίθαλψης των υπαλλήλων του 
Δημοσίου και των προστατευομένων μελών τους, σε νοσοκομεία και Ιδι¬ 
ωτικές Κλινικές που εδρεύουν στην περιφέρεια της Νομαρχίας Αθηνών, 
β) Τμήμα Β' Εκκαθάρισης Δαπανών 

Οι αρμοδιότητες με στοιχεία γ, δ και ε, της παρ. 1 του άρθρου 43 του 
π.δ. 284/88, όσον αφορά τις δαπάνες περίθαλψης των συνταξιούχων 
του δημοσίου και των προστατευομένων μελών τους σε νοσοκομεία και 
ιδιωτικές κλινικές που εδρεύουν στην περιφέρεια της· Νομαρχίας Αθη¬ 
νών, καθώς και τις δαπάνες υγειονομικής περίθαλψης που δεν εμπί¬ 
πτουν στις ειδικώς αναφερόμενες αρμοδιότητες των Διευθύνσεων του 
προηγούμενου και του παρόντος άρθρου, 
γ) Τμήμα Γ' Λογιστικό.. 

Οι αρμοδιότητες των παραγράφων 1 περίπτ. α,β.ζ.η,θ,ι,ια,ιβ,ιγ και 
ιδ και 2 του άρθρου 43 του π.δ. 284/88. 1 

3) Η περίπτωση Η της παρ. 1 τού άρθρου 42 του π.δ. 284/88 αντι¬ 
καθίσταται ως εξής: 

«Η α. - ΥΕΕ Ιατροφαρμακευτικής Περίθαλψης στην Υπηρεσία Υγειο¬ 
νομικής Περίθαλψης Υπαλλήλων και Συνταξιούχων του Δημοσίου, επι¬ 
πέδου Διεύθυνσης. 

«Η β. - ΥΕΕ Νοσοκομειακής Περίθαλψης στην Υπηρεσία Υγειονομι¬ 
κής Περίθαλψης Υπαλλήλων και Συνταξιούχων του Δημοσίου, επιπέ¬ 
δου Διεύθυνσης». 

Άρθρο 20 

1. Το άρθρο 65 του π.δ. 284/88 τροποποιείται, μόνον κατά το μέ¬ 
ρος που αναφέρεται στο Ειδικό Λογιστήριο στο Γ ενικό Επιτελείο Στρα¬ 
τού ως εξής: 

Το Ειδικό Λογιστήριο στο Γ ενικό Επιτελείο Στρατού, αποτελούν τα 
πιο κάτω Τμήματα: 

α) Τμήμα Γενικών θεμάτων, 
β) Τμήμα Λογιστικό. 

2. Στην αρμοδιότητα του Ειδικού Λογιστηρίου στο Γενικό Επιτελείο 
Στρατού, ανήκουν τα πιο κάτω θέματα που κατανέμονται μεταξύ των 
τμημάτων του ως εξής: 

α) Τμήμα Γενικών θεμάτων. 

Συνεργασία με τις αρμόδιες υπηρεσίες του ΓΕΕΘΑ, ΓΕΣ, ΕΥΠ κ.λπ. 
για την κατάρτιση σχεδίου προϋπολογισμού Εσόδων και Εξόδων αυτού. 

Εισήγηση στον Υπουργό των Οικονομικών για τις απαιτούμενες 
αναπληρωματικές και έκτακτες πιστώσεις και γενικά για τις μεταβολές 
των πιστώσεων του Προϋπολογισμού. 

Μελέτη των σχεδίων νόμων, διαταγμάτων, συμβάσεων, υπουργικών 
αποφάσεων ή πράξεων, που υπογράφονται από τον Υπουργό των Οικο¬ 
νομικών ή έχουν σχέση με τον προϋπολογισμό για την περιουσία του 
Κράτους, όσον αφορά την εκτίμηση των οικονομικών τους αποτελεσμά¬ 
των, και σχετική εισήγηση στον Υπουργό των Οικονομικών, μέσω της 
Δ/νσης Επεξεργασίας Σχεδίων Νόμων και Προεδρικών Διαταγμά¬ 
των. ) 

Κατάρτιση και υποβολή περιοδικά στις αρμόδιες Δ/νσεις του Υπουρ¬ 
γείου Οικονομικών, καταστάσεων, για την πορεία της εκτέλεσης του 
πρ/σμού εξόδων του Γενικού Επιτελείου Στρατού. 

Παρακολούθηση της τακτοποίησης των χρηματικών ενταλμάτων 
προπληρωμής και των προσωρινών χρηματικών ενταλμάτων. 

Έκδοση χρηματικών ενταλμάτων ορισμένων δαπανών που ορίζονται 
στον κανομιαμό «περί οργανώσεως και λειτουργικής μερίμνης εν τω 
Στρατώ Ξηράς». 

β) Τμήμα Λογιστικό. 

α) Παρακολούθηση των δαπανών, που αναλαμβάνονται σε βάρος του 
Δημοσίου, όσον αφορά την ύπαρξη πίστωσης και τον ορθό καταλογισμό 
της δαπάνης, στον οικείο φορέα και κωδικό αριθμό του προϋπολογι¬ 
σμού. 

β) Μεταβίβαση στους Δευτερεύοντες Διατάκτες, με επιτροπικά 
εντάλματα μετά από έγγραφη εντολή του Κύριου Διατάκτη των ανα¬ 
γκαίων πιστώσεων, με την προϋπόθεση ότι, οι πιστώσεις αυτές έχουν 
χαρακτηρισθεί μεταβιβάσιμες και βρίσκονται μέσα στα όρια διάθεσης 
των πιστώσεων, που καθορίζονται με αποφάσεις του Υπουργού των Οι¬ 
κονομικών. 

γ) Καταχώρηση στο Ημερολόγιο, με ξεχωριστό αύξοντα αριθμό των 
χρηματικών ενταλμάτων, που αποστέλλονται σ αυτα από τον οικείο 
διατάκτη, καθώς και των επιτροπικών ενταλμάτων. 

δ) Αποστολή των χρηματικών ενταλμάτων στις Δημόσιες Οικονομι¬ 
κές Υπηρεσίες για εξόφληση. 

ε) Κατάρτιση του απολογισμού εξόδων του λήξαντος οικονομικού 
έτους του Γενικού Επιτελείου Στρατού. 

στ) Εντολή για την εξόφληση ενταλμάτων, πριν από την άφιξή τους 
στις Δ.Ο.Υ. σύμφωνα με το άρθρο 41 του ν.δ. 321/1969 (Α 205). 

ζ) Τήρηση των βιβλίων, που ορίζεται από το άρθρο 13 του β. διατάγ¬ 
ματος 759/1969 (Α'241), με εξαίρεση το βιβλίο με στοιχείο η'. 

3. Για τα Ειδικά Λογιστήρια στα Γενικά Επιτελεία Ναυτικού και Αε¬ 
ροπορίας εξακολουθούν να ισχύουν οι διατάξεις του άρθρου 65 του π.δ. 
284/88. 

4. Η περίπτωση Κ.Β. της παρ. 1 του άρθρου 42 του π.δ. 284/88 
αντικαθίσταται ως εξής: 

«Κ.Β. Ειδικό Λογιστήριο στο Γενικό Επιτελείο Στρατού, Επιπέδου 
Διεύθυνσης». 


Άρθρο 21 

Το άρθρο 326 του π.δ. 551/88 αντικαθίσταται ως εξής: 

Άρθρο 326 

Υπηρεσίες Εντελλομένων Εξόδων (Υ.Ε.Ε.) 

1. Οι Υ.Ε.Ε. στη Νομαρχία Πειραιά είναι: 

α) Η Υ.Ε.Ε. Νομαρχίας Πειραιά 

β) Η Υ.Ε.Ε. Νοσηλειών Πειραιά 

2. Η Υ.Ε.Ε. Νομαρχίας Πειραιά έχει έδρα στον Πειραιά, λειτουργεί 
σε επίπεδο Διεύθυνσης και Διαρθρώνεται ως εξής: 

α) Τμήμα Εκκαθάρισης Δαπανών Τακτικού Προϋπολογισμού, με αρ¬ 
μοδιότητες στα θέματα της παρ. 1 του άρθρου 7, όσον αφορά τις δαπά¬ 
νες κύριου και δευτερεύοντα διατάκτη, που διενεργούνται σε βάρος του 
τακτικού Προϋπολογισμού. 

β) Τμήμα Εκκαθάρισης Δαπανών Δημοσίων Επενδύσεων και Νο¬ 
μαρχιακού Ταμείου, με αρμοδιότητες στα θέματα των παρ. 1 με στοι¬ 
χεία ε, θ, ι, ιβ, ιγ, ιδ, ιε και ιστ και 2 του άρθρου 7, όσον αφορά τις δαπά¬ 
νες που διενεργούνται σε βάρος του προϋπολογισμού δημοσίων επενδύ¬ 
σεων και τις δαπάνες σε βάρος του προϋπολογισμού του Νομαρχιακού 


Ταμείου. 

3. Η Υ.Ε.Ε. Νοσηλειών Πειραιά έχει έδρα τον Πειραιά, λειτουργεί σε 
επίπεδο Διεύθυνσης και διαρθρώνεται ως εξής: 

α) Τμήμα Εκκαθάρισης Δαπανών, με αρμοδιότητες στα θέματα της παρα¬ 
γράφου 1 με στοιχεία δ, ε και στ, του άρθρου 7 όσον αφορά τις δαπάνες ιατρο¬ 
φαρμακευτικής περίθαλψης, των ασφαλισμένων του Δημοσίου. 

β) Τμήμα Εκκαθάρισης Δαπανών και Λογιστικού, με αρμοδιότητες 
τις ίδιες με το α' Τμήμα, όσον αφορά τις δαπάνες νοσοκομειακής περί¬ 
θαλψης των ασφαλισμένων του Δημοσίου καθώς και στα θέματα της 
παραγράφου 1 με στοιχεία α, ζ, θ, ι και ιβ του άρθρου 7». 

Άρθρο 22 

1. Στις υπηρεσίες που συγκροτούν το Γενικό Λογιστήριο του Κρά¬ 
τους, όπως αυτές αναφέρονται στο άρθρο 151 του π.δ. 284/88, προ¬ 
στίθενται και οι δια του παρόντος Π.Δ/τος συνιστώμενες διευθύνσεις και 
Τμήματα. 


2. Στην Κεντρική Υπηρεσία του Υπουργείου Οικονομικών (Γ.Λ.Κ.) 
υπάγονται και οι παρακάτω Υπηρεσιακές μονάδες, προστιθέμενες στο 
άρθρο 1 του Π.Δ. 284/88, ως εξής: 

I. Δ/νσεις: α) Ν.Π.Δ.Δ., β) Οικονομικού (Γ.Λ.Κ.), γ) Δημοσιονομι¬ 
κών Σχέσεων με Ευρωπαϊκές Κοινότητες. 

II. Οι Διευθύνσεις Συντάξεων. 

III. Το ανεξάρτητο τμήμα διεκπεραίωσης - Αρχείου και Πληροφόρη¬ 
σης Πολιτών. 

IV. Οι Υ.Ε.Ε. και τα Ειδικά Λογιστήρια των Υπουργείων και 
Ν.Π.Δ.Δ. εκτός των Υ.Ε.Ε. των Υπουργείων Αιγαίου και Μακεδονίας 
- Θράκης. 

3. Οι περιπτώσεις β και γ του άρθρου 35 καθώς και τα άρθρα 37 - 
41 του π.δ. 284/88 καταργούνται. 

4. Των υπηρεσιών του άρθρου ΙδίΤτου π.δ. 284/88, όπως συ¬ 
μπληρώνεται με την παρ. 1 του παρόντος άρθρου προΐστανται υπάλλη¬ 
λοι, των Κλάδων Δημοσιονομικών ΠΕ ή ΤΕ ή ΔΕ κατηγορίας ή των 
αντιστοίχων προσωρινών Κλάδων. 

Η παρ. 9 του άρθρου 139 και η παρ. 3 του άρθρου 140 του π.δ. 
284/88 καταργούνται. 

Άρθρο 23 

1) Στο Γενικό Λογιστήριο του Κράτους 
Συστήνονται οι παρακάτω Κλάδοι: 

α) Κλάδος ΔΕ2 - Δακτυλογράφων Δημοσιονομικού, με ογδόντα (80) 
Οργανικές θέσεις (75 Ελληνικής Δακτυλογραφίας και 5 Ξενόγλωσσης 
δακτυλογραφίας και Στενογραφίας). 

β) Κλάδος ΔΕ3 - Ταξινόμων Αρχείου, με δέκα (10) Οργανικές θέσεις, 
γ) Κλάδος ΔΕ4 - Φωτοεκτυπωτού - Χειριστών Μηχανών, Αναπαρα¬ 
γωγής εγγράφων, με τέσσερις (4) Οργανικές θέσεις. 

δ) Κλάδος ΔΕ5 - Τεχνιτών με πέντε (5) Οργανικές θέσεις, με ειδικό¬ 
τητα ανά μία (1) Ηλεκτροτεχνίτη, Υδραυλικού, Συντηρητή Κεντρικής 
θέρμανσης, Ξυλουργού και Ελαιοχρωματιστή. 

ε) Κλάδος ΔΕ6 - Οδηγών, με δύο (2) Οργανικές θέσεις, 
στ) Κλάδος ΥΕ - Επιμελητών Δημοσιονομικού με πενήντα οκτώ (58) 
Οργανικές θέσεις. 

ζ) Κλάδος ΥΕ1 - Νυκτοφυλάκων με πέντε (5) Οργανικές θέσεις, 
η) Κλάδος ΥΕ2 - Καθαριστριών Δημοσιονομικού, με σαράντα πέντε 
(45) Οργανικές θέσεις. 

θ) Κλάδος ΥΕ3 - Εργατών με πέντε (5) Οργανικές θέσεις. 

2) Μειώνεται ισάριθμα προς τις συνιστώμενες παραπάνω θέσεις ο 
αριθμός των οργανικών θέσεων των αντιστοίχων Κλάδων των άρθρων 
131, 132 και 137 του π.δ. 284/88. 

3) Προσόντα διορισμού, στον εισαγωγικό βαθμό των Κλάδων της 
παρ. 1 του παρόντος άρθρου είναι τα οριζόμενα από τις διατάξεις του 
π.δ. 194/1988 (Α' 84). 

Άρθρο 24 

Στους Κλάδους που συστήνονται με το προηγούμενο άρθρο (23), κα¬ 
τατάσσονται αυτοδίκαια, με τον κατεχόμενο βαθμό, και σε αντίστοιχες 
θέσεις οι παρακάτω υπάλληλοι, ως εξής: 

α) Στον Κλάδο ΔΕ2 - Δακτυλογράφων Δημοσιονομικού οι υπηρετού- 
ντες κατά τη δημοσίευση του παρόντος π.δ., στονΠροσωρινό Κλάδο ΔΕ 
- Δακτυλογράφων Δημοσιονομικού (άρθρο 135 π.δ. 284/88) 

β) Στους λοιπούς Κλάδους, όσοι κατά τη δημοσίευση του π.δ. 
284/88 (Α' 128/14.6.88) υπηρετούσαν σε αντίστοιχους Κλάδους του 
π.δ. 636/77 που ανήκαν στο Γενικό Λογιστήριο του Κράτους. 

γ) Οι θέσεις του Κλάδου Δ3 - Ταξινόμων Αρχείου, πληρούνται σύμ¬ 
φωνα με τις ισχύουσες διατάξεις. 

Άρθρο 25 

1. Κάθε άλλη διάταξη που αντίκειται στις διατάξεις του παρόντος 
π.δ/τος, καταργείται. 

2. Η ισχύς των διατάξεων του παρόντος αρχίζει από τη δημοσίευσή 
του στην Εφημερίδα της Κυβερνήσεως. 

Στον Υπουργό Οικονομικών αναθέτουμε τη δημοσίευση και εκτέλεση 
του παρόντος προεδρικού διατάγματος. 

Αθήνα, 16 Μαρτίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

